अंगूठे को दाहिने नथुने पर और अनामिका को बाएं नथुने पर रखें।
प्रक्रियाः ध्यान में बैठने की मुद्रा चुनें। रीढ़ और गर्दन को सीधा रखें और आंखें बंद कर लें। मस्तिष्क में विचार ना आये। दाहिने हाथ का उपयोग करते हुए, मध्यमा और तर्जनी को हथेली की ओर मोड़ें। अंगूठे को दाहिने नथुने पर और अनामिका को बाएं नथुने पर रखें। दाहिने नथुने को अपने अंगूठे से बंद करें और अपने बाएं नथुने से धीरे-धीरे और गहराई से श्वास लें, जब तक कि आपके फेफड़े भर न जाएं। श्वास पर ध्यान दें। इसके बाद, अपना अंगूठा छोड़ें और अनामिका से बाएं नथुने को बंद करें।दाहिनी नासिका से धीरे-धीरे सांस छोड़ें। अब इसे उल्टा करें, इस बार दाएं नथुने से सांस लें और बाएं से सांस छोड़ें। पूरी प्रक्रिया के दौरान, श्वास के प्रति सचेत रहें और देखें कि यह शरीर और मन दोनों को कैसे प्रभावित करती है।